พรุ่งนี้นายกฯเรียกประชุม ศปภ.ปรับโครงสร้างเยียวยา-ฟื้นฟู
นายกรัฐมนตรี น้อมนำกระแสพระราชดำรัสพระบาทสมเด็จพระเจ้าอยู่หัว ด้วยการวางระบบการบริหารจัดการน้ำอย่างยั่งยืน โดยตีพิมพ์พระราชดำรัสแจกจ่าย ครม. พร้อมกำชับทุกหน่วยงานร่วมฟื้นฟูประเทศ ขณะเดียวกัน ครม.อนุมัติงบประมาณเพื่อดำเนินโครงการเยียวยาและฟื้นฟูเกือบ 20000 ล้านบาท และมอบหมายให้นายยงยุทธ วิชัยดิษฐ์ รองนายกรัฐมนตรีและรัฐมนตรีว่าการกระทรวงมหาดไทย ลงพื้นที่เร่งรัดแก้ปัญหาน้ำท่วมขัง ขณะที่ในวันพรุ่งนี้นายกฯเตรียมเรียกประชุมศปภ.เพื่อพิจารณาปรับโครงสร้างให้เล็กลงการประชุมครม.วันนี้ (6 ธ.ค.) นางฐิติมา ฉายแสง ทีมโฆษกประจำสำนักนายกรัฐมนตรี แถลงผลการประชุม ว่า น.ส.ยิ่งลักษณ์ ชินวัตร นายกรัฐมนตรี ให้คณะรัฐมนตรีน้อมรับและกำชับให้ทุกกระทรวงและทุกหน่วยงานใช้งบประมาณจัดงานเฉลิมพระเกียรติ ที่มณฑลพิธีท้องสนามหลวงอย่างประหยัด พร้อมลดการจัดงานมหรสพ โดยให้นำงบประมาณไปแก้ไขปัญหาน้ำท่วมแทน ขณะเดียวกันมอบหมายให้นายยงยุทธ วิชัยดิษฐ์ รองนายกรัฐมนตรีและรัฐมนตรีว่าการกระทรวงมหาดไทย ลงพื้นที่สำรวจจุดที่ยังมีน้ำท่วมขังและเร่งรัดแก้ปัญหาโดยเร็ว นอกจากนี้ที่ประชุม ครม. ยังมีมติอนุมัติงบประมาณรวม 19783 ล้านบาท ซึ่งมีทั้งงบที่จะนำไปดำเนินโครงการช่วยเหลือ ฟื้นฟู เยียวยาผู้ได้รับผลกระทบจากสถานการณ์อุทกภัย ด้านโครงสร้างพื้นฐานด้านการฟื้นฟูคุณภาพชีวิต แต่ยังมีอีกหลายโครงการที่ นายกรัฐมนตรี ขอให้มีการทบทวนและเสนอพิจารณาอีกครั้งก่อนหน้านี้นายกรัฐมนตรี กล่าวพร้อมน้อมนำกระแสพระราชดำรัส ของพระบาทสมเด็จพระเจ้าอยู่หัว มีพระราชดำรัสไว้ให้เรื่องการบริหารจัดการน้ำอย่างยั่งยืน โดยย้ำถึงคณะกรรมการยุทธศาสตร์เพื่อวางระบบการบริหารจัดการทรัพยากรน้ำ หรือ กยน. และระบุว่าพล.ต.อ.ประชา พรหมนอก ผู้อำนวยการ ศปภ.จะทำหน้าที่ทำความเข้าใจคลี่คลายปัญหาความขัดแย้งของประชาชนจากสถานการณ์น้ำ แต่ความขัดแย้งในบ้านเมือง โดยภาพรวมนั้น ยอมรับว่าต้องใช้เวลาในการพูดคุยกัน โดยยึดหลักสันติและประโยชน์ของส่วนรวมเป็นหลัก และในช่วงเย็นนี้นายกรัฐมนตรี จะเป็นประธานการประชุมคณะกรรมการยุทธศาสตร์เพื่อวางระบบการบริหารจัดการทรัพยากรน้ำ ที่ห้องสีเขียว ตึกไทยคู่ฟ้า ทำเนียบรัฐบาล ขณะเดียวกันก็เตรียมพร้อมเรียกประชุม ครม.นัดพิเศษ เพื่อพิจารณาอนุมัติงบเพื่อเยียวยาและฟื้นฟู เพิ่มเติมภายในสัปดาห์นี้ หลังจากได้จัดสรรงบทั้งหมดเพื่อดำเนินการเกือบแสนล้านบาท รวมถึงจะเรียกประชุมศูนย์ปฏิบัติการช่วยเหลือผู้ประสบอุทกภัย หรือ ศปภ. ซึ่งเป็นโครงสร้างใหญ่ทั้งหมดในวันพรุ่งนี้ (7 ธ.ค) ทั้งนี้เพื่อร่วมพิจารณาปรับโครงสร้าง ศปภ. ให้เล็กลง และอาจเป็นไปได้ที่จะคงเหลือ พล.ต.อ.ประชา เป็น ผอ.ศูนย์ไว้ แต่อาจปรับลดหน่วยงานที่ร่วมเป็นกรรมการใหม่ ซึ่งจะเน้นเฉพาะงานด้านการเยียวยาและฟื้นฟูเท่านั้น
 นายกรัฐมนตรี น้อมนำกระแสพระราชดำรัสพระบาทสมเด็จพระเจ้าอยู่หัว ด้วยการวางระบบการบริหารจัดการน้ำอย่างยั่งยืน โดยตีพิมพ์พระราชดำรัสแจกจ่าย ครม. พร้อมกำชับทุกหน่วยงานร่วมฟื้นฟูประเทศ ขณะเดียวกัน ครม.อนุมัติงบประมาณเพื่อดำเนินโครงการเยียวยาและฟื้นฟูเกือบ 20000 ล้านบาท และมอบหมายให้นายยงยุทธ วิชัยดิษฐ์ รองนายกรัฐมนตรีและรัฐมนตรีว่าการกระทรวงมหาดไทย ลงพื้นที่เร่งรัดแก้ปัญหาน้ำท่วมขัง ขณะที่ในวันพรุ่งนี้นายกฯเตรียมเรียกประชุมศปภ.เพื่อพิจารณาปรับโครงสร้างให้เล็กลง
ประชา,ประชุมครม.,พระราชดำรัส,ฟื้นฟูประเทศ,ยงยุทธ,วิกฤตน้ำท่วม,ศปภ.